b'\n_START_ARTICLE_\nJernej\n_START_SECTION_\nIzvor imena\n_START_PARAGRAPH_\nIme Jernej je svetopisemsko ime. Izhaja iz latinskega imena Bartolomaeus in gr\xc5\xa1kega \xce\x92\xce\xb1\xcf\x81\xce\xb8\xce\xbf\xce\xbb\xce\xbf\xce\xbc\xce\xb1\xce\xb9\xce\xbf\xcf\x82 Bartholom\xc3\xa1ios iz aramejskega Bar Talmaj v pomenu \xc2\xbbsin Talmaja\xc2\xab. Slovensko  ime Jernej je pravzaprav nastalo iz zveze sanctus Bartolomaeus, skraj\xc5\xa1ane prek oblik \xc5\xa1em-bertelemej, \xc5\xa1em-ernej v Jernej, oziroma je ime razli\xc4\x8dica imena Bartolomej.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Jernej: 5.670. Med vsemi mo\xc5\xa1kimi imeni pa je ime Jernej po pogostosti uporabe uvr\xc5\xa1\xc4\x8deno na 45. mesto.\n_START_SECTION_\nOsebni praznik\n_START_PARAGRAPH_\nV koledarju je ime Jernej zapisano 24. avgusta (Bartolomej, apostol).'